text: Frivillighedens Hus bliver et unikt samlingspunkt
  11 november 2015 kl. 10.57
  Fra Sundhedsudvalgets side har man store forventninger til det kommende Frivillighedens Hus i Sønderborg.
  Hos Sønderborg Kommune ser man frem til, at der kommer et hus til de frivillige.
  - Det kommer til at give den frivillige verden i vores kommune et unikt samlingssted, siger Helge Larsen (S), der er formand for Sundhedsudvalget i Sønderborg Kommune, til TV SYD.
  Frivillighedens Hus kommer til at ligge i den øvre del af Perlegade i Sønderborg, og skal styrke og udvikle vilkårene for kommunens mange frivillige organisationer og foreninger. 
  Frivillighedens Hus forventes at slå dørene op den 1. maj 2016.
  